《寄徐清溪》
宋代·卫宗武

清溪溪上山，九山山下水。
山水遥相望，美人隔千里。
飞鸿来远音，老鹤喜得类。
望履杳无从，岂或尼而止。
采兰以为赠，折梅以为寄。
芳馨匪常存，怀想恶能已。
吾衰年几何，岁月犹川逝。
理奥欠析微，书囊未穷底。
古杭可苇航，溪流迅如驶。
虽爽菊秋期，花时更清美。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。